projecte-aina/catalan_government_crawling huggingface dataset:
Estudi de detecció precoç i intervenció breu del consum de risc i prejudicial de drogues (ASSIST)
S'estima que al voltant del 20 i el 25% de pacients que es visiten a l'atenció Primària fan un consum de risc d'alcohol i/o d'altres drogues.
Hi ha evidència prou robusta sobre l'eficàcia i l'efectivitat dels programes d'identificació precoç i intervenció breu en la reducció del consum i els problemes que ocasionen el tabac, l'alcohol i les drogues il·legals.
L'ASSIST, un instrument desenvolupat per l'OMS, ha mostrat ser efectiu i ser una eina útil perquè els professionals no especialistes en addiccions puguin fer la detecció precoç i la intervenció breu del consum de risc i perjudicial de totes les substàncies.
Tot i els avenços assolits a Catalunya amb els Programes Beveu Menys i Primària sense fum en la detecció precoç i la intervenció breu del consum de risc d'alcohol i el consum de tabac, encara hi ha un llarg camí per recórrer en l'àmbit de les altres drogues.
Així, només un 0,2% de la població adulta atesa a la Atenció Primària (Institut de salut d'Atenció primària, 2011) se'ls ha preguntat pel seu consum de drogues il·legals.
Un percentatge molt petit si el comparem amb l'alcohol que consta en un 47,13% de les històries clíniques i el tabac que es pregunta al 90% de les persones ateses.
En aquest sentit, ens hem proposat estudiar la utilitat i l'acceptació de l'eina ASSIST per a la detecció precoç i la intervenció breu en el consum de drogues en l'Atenció Primària de Catalunya.
Un cop dut a terme l'estudi, i en funció dels resultats que s'obtinguin es valorarà el disseny del programa i la seva implementació a tota l'Atenció Primària.
Creació d' un grup de treball amb 12 professionals de l'Atenció Primària.
Coordinadora Grup polítiques i alcohol, SGD, ASPCAT, Departament de salut.
Diplomada Universitària d'infermeria.
Mari Carme Martí.Metgessa de família.
S'han reclutat a 111 professionals de 24 centres d'Atenció Primària de Salut de tota Catalunya.
S'han fet vuit formacions i actualment ja s'està provant l'eina en línia mitjançant el reclutament de pacients.
Als professionals d'Atenció Primària (Diplomats Universitaris d'Infermeria i Llicenciats en Medicina, especialistes en Comunitària).
A la població atesa, especialment, aquells amb un consum de risc i perjudicial de tabac, alcohol i altres substàncies.
Estudis secundaris (educació secundària obligatòria i formació professional)
5 Creus que el consum d'alcohol durant l'embaràs pot afectar la dona o el fetus?
6 [Només si has esmentat algun risc a la pregunta anterior.]
Síndrome d'abstinència en néixer
Problemes de desenvolupament del fetus
7 [Només si has esmentat algun risc per al fetus.]
Quant de temps creus que poden durar les complicacions per al fetus?
Durant els primers anys de vida.
8 Creus que durant l'embaràs es pot consumir una quantitat mínima o una mica d'alcohol sense causar danys al fetus?
Ho pots concretar una mica més?
Qualsevol quantitat d'alcohol durant l'embaràs fa mal.
Una consumició menys d'una vegada al mes no fa mal.
Una consumició menys d'una vegada a la setmana no fa mal
Una quantitat mínima diària no fa mal.
9 Creus que el risc és el mateix per a tot tipus de beguda?
Sí, tot tipus de beguda fermentada o destil·lada fa mal.
No, les begudes fermentades fan menys mal
No, les begudes destil·lades fan menys mal
10 Què penses que es pot fer per millorar la conscienciació de la població sobre els riscos associats al consum d'alcohol durant l'embaràs?
Butlletí d'informació sobre prevenció de drogodependències a Catalunya, en el qual es repassen les últimes informacions en matèria de prevenció: nous materials, recerques, opinions, etc. i es referencien per completar-ne la informació i apropar el lector a l'actualitat en poques pàgines.
Població destinatària: Responsables i tècnics en prevenció i reinserció de drogodependències.
Aquest butlletí l'edita l'entitat PDS (Prevenció i Desenvolupament Social) amb el suport de la Sub-direcció General de Drogodependències.
- Monogràfic sobre gent gran i addiccions
- Monogràfic sobre drogues i prevenció entre iguals
- Monogràfic sobre transculturalitat i drogues
- Monogràfic sobre drogues i lleis (Law Enforcement)
- Monogràfic sobre àmbit laboral
- Monogràfic sobre ciència, evidència i prevenció
- Monogràfic sobre drogues i TIC
- Monogràfic sobre intervenció en adolescents i joves
- Monogràfic sobre oci i lleure
- Monogràfic sobre drogues i accidents
- Monogràfic sobre prevenció escolar
- Monogràfic sobre prevenció familiar
El Butlletí ofereix als professionals noticies destacades, programes, projectes internacionals i publicacions més rellevants al voltant de l'epidemiologia, la prevenció, reducció de danys i tractament de les drogues del Canal Drogues.
És el vehicle de comunicació de les activitats, esdeveniments i notícies relacionades amb la prevenció, la promoció i la epidemiologia en l'àmbit de la salut pública a Catalunya.
Butlletí d'informació sobre prevenció de drogodependències a Catalunya
Ja està disponible la versió en espanyol de l'informe de l'Organització Mundial de la Salut (OMS) "Global status report on alcohol and health 2018: Executive summary"
L' Informe Mundial de Situació sobre Alcohol i Salut, 2018, publicat per l'OMS a finals de l'any passat i que ara ja està disponible en Español, presenta una visió completa del consum d'alcohol i la càrrega de morbiditat atribuïble a l'alcohol a tot el món.
Segons aquest informe, l'any 2016 van morir més de 3 milions de persones com a conseqüència del consum nociu d'alcohol, que representa 1 de cada 20 morts.
Més de tres quartes parts d'aquestes morts corresponien a homes.
En general, el consum nociu d'alcohol va causar més del 5% de la carga mundial de morbiditat.
De totes les morts atribuïbles a l'alcohol, el 28% van ser com a conseqüència de lesions, com les causades per accidents de trànsit, autolesions i violència interpersonal; el 21% per trastorns digestius; el 19% a causa de malalties cardiovasculars, i la resta de malalties infeccioses, càncers, trastorns mentals i altres afeccions.
Malgrat algunes tendències mundials a la baixa des de 2010 pel què fa a la prevalença del consum episòdic intens i el nombre de morts relacionades amb l'alcohol, la càrrega global de morbiditat i lesions causades pel consum nociu d'alcohol és extremadament alta, particularment a la Regió d'Europa i d'Amèrica.
Aquestes són algunes de les dades que presenta l'informe sobre temes relacionats amb la salut.
A part, l'informe també aporta informació sobre el consum d'alcohol a nivell mundial, descriu la tendència a l'alça que es preveu en els propers 10 anys i apunta diferents mesures que els diferents països hauran de prendre necessàriament per reaccionar davant d'aquest possible increment.
El 21 de juliol es va celebrar el Memorial Internacional de les víctimes de la Guerra contra les drogues.
Entitats de drogodependències i de persones usuàries de drogues d'arreu del món han dur a terme actes diversos, des del divendres passat i durant tot el cap de setmana, en commemoració de les persones que van perdre la vida a causa de la Guerra contra les Drogues.
Les associacions CATNPUD, AUPA'M i Reus Som Útils ( ARSU ) van organitzar actes a Santa Coloma de Gramanet i a Reus durant el divendres 19 de juliol.
El matí de divendres, a la Plaça Frida Kahlo de Reus es va fer la lectura del manifest, seguit de recitals de poemes i acompanyat per la música dels membres d'ARSU.
A la tarda, a Santa Coloma de Gramanet, es va fer la lectura del manifest, i familiars i assistents van encendre una espelma en record de les víctimes.
L'acte va continuar amb la celebració de l'Assemblea dels membres d'Aupa'm i va cloure amb un berenar amenitzat per músics de l'Associació.
L'esdeveniment es va fer a l'Hort d'en Fito, parcel·les de l'Ajuntament de Santa Coloma de Gramanet una de les quals la treballen membres de l'entitat d'alcoholics rehabilitats de Santa Rosa i AUPA'M.
El manifest és una aposta per la defensa dels drets i llibertats de les persones que consumeixen drogues, per continuar promovent les polítiques i programes de reducció de danys que garanteixin una atenció sociosanitària de les persones que consumeixen drogues, i de lluita contra l'estigma que pateixen en diferents entorns de la societat.
En Plenes Facultats participa en la trobada internacional d'organitzacions de reducció de danys i riscos a Lituània.
És un dels projectes pioners de promoció de la salut i prevenció sobre drogues en l'àmbit universitari que actualment es troba desplegat a diferents universitats de Catalunya per la Fundació Salut i Comunitat i amb el suport i la col·laboració de la Sub-Direcció General de Drogodependències.
El passat juliol va participar a Vilna, capital de Lituània, a "Vilnius E-network Summit", una reunió internacional d'organitzacions que treballen en reducció de danys i riscos amb gent jove.
La trobada organitzada per Youth Rise tenia tres objectius principals:
A més del projecte EPF, en el "Vilnius E-network Summit" han participat persones representants de diverses organitzacions del panorama internacional de la reducció de danys i riscos en joventut: Youth RISE (Internacional); Youth RISE Nigèria (Nigèria); YODA (Europa); Youth LEAD (Àsia-Pacífic); YPEER (Internacional); Y+ Network (Internacional); SSDP Austràlia (Austràlia); CSDP (Canadà); SSDP Europa (Àustria); SSDP Internacional; Girls in Green (Brasil) i DanceSafe (EUA).
Entre les reflexions aportades des de l'EPF sobre els aprenentatges del projecte es van destacar:
- L'aposta per la metodologia peer to peer, ja que es defensa que no hi ha ningú millor els mateixos joves per transmetre els coneixements als seus companys i les seves companyes.
- La necessitat d'un discurs realista.
- La importància de trobar l'equilibri entre la part online i offline del projecte, ja que la primera és considerada com un suport i reforç de la segona, sense poder deixar de banda la presència i el cara a cara a les intervencions.
El "Vilnius E-network Summit" ha resultat molt positiu donat que ha sigut un espai de trobada i de coneixement de diferents experiències i també els ha permès crear una xarxa de col·laboració.
Més informació: Més prevenció sobre drogues a les universitats
Des de l'any 1991, el Departament de Salut desenvolupa programes de reducció de danys per a usuaris de drogues per via parenteral (UDVP).
El Programa d'intercanvi de xeringues a Catalunya es porta a terme amb la col·laboració de farmàcies, centres d'atenció primària, associacions (ONG), educadors de carrer, centres especialitzats en reducció de danys i centres d'atenció a les drogodependències.
L'objectiu principal del Programa és prevenir les infeccions pel VIH (virus de la immunodeficiència humana), pel VHB i pel VHC (virus de l'hepatitis B i virus de l'hepatitis C) associades als hàbits de consum injectat entre els usuaris de drogues.
La Subdirecció General de Drogodependències coordina els diferents agents sanitaris per tal de millorar l'eficiència del programa i la relació amb els usuaris de drogues.
A Catalunya, el consum de drogues com la heroïna i la cocaïna per via injectada, associat a l'hàbit de compartir la xeringa i els estris entre els usuaris de drogues ha comportat que en els darrers vint anys aquest col·lectiu hagi patit greument els efectes de la infecció pel VIH.
El Programa d'intercanvi de xeringues ha potenciat el canvi d'hàbits de consum i ha facilitat xeringues estèrils i altres elements necessaris per a un consum injectat higiènic.
Prevenir les malalties infectocontagioses associades al consum de drogues per via parenteral (infeccions pel VIH, hepatitis víriques i altres).
Reduir les conductes de risc que faciliten la transmissió d'infeccions.
Facilitar l'accés als recursos disponibles de reducció de danys.
Guia de bones pràctiques en els programes d'intercanvi de xeringues (PIX)
Guia de bones pràctiques en els programes d'intercanvi de xeringues, consensuada per un grup d'experts i revisada per professionals de la Xarxa d'Atenció a les Drogodependències de Catalunya i de plans municipals de drogues, que parteix d'un esborrany elaborat a partir d'un focus grups amb professionals de reducció de danys i d'una revisió bibliogràfica.
Propostes d'actuació per disminuir la presència de xeringues
Guia informativa per a agents que treballen des de diferents dispositius específics (programes de reducció de danys en medi obert, centres de tractament, sales de punció higiènica...) o no (policia, veïnat...) sobre com realitzar la recollida de material contaminat i com actuar en cas d'una punxada accidental.
Avaluació del Programa d intercanvi de xeringues als centres penitenciaris de Catalunya
Objectiu d'aquesta avaluació és identificar les circumstàncies que condicionen, de manera positiva o negativa, l'índex de participació en el PIX dins de les presons catalanes.
Informe PIX- Resultats 2018 (publicat desembre 2019)
La prescripció social és un mecanisme a través del qual un professional de la salut i un pacient identifiquen junts activitats de la comunitat per millorar la seva salut i el seu benestar.
Es tracta d'oferir alternatives a la medicalització dels malestars de la vida quotidiana a persones amb limitat benefici de la medicina tradicional i que perceben manca de participació social o sentiment de solitud o estan en risc d'aïllament social.
Molts professionals, sobretot treballadors socials, ja utilitzen la prescripció social per a pacients de manera espontània; però el programa "Prescripció social i salut" (PrSiS) pretén dotar a qualsevol professional de l'atenció primària d'eines per facilitar la prescripció social, sempre que estigui indicat que pot beneficiar el pacient de manera sistemàtica i avaluada.
Per tal de desenvolupar la prescripció social, la Sub-direcció General de Drogodependències ofereix formació a persones que seran referents en prescripció social a l'equip d'atenció primària.
El programa té com a objectiu disminuir el risc d'aïllament social dels pacients, millorar-ne la salut mental positiva i la qualitat de vida mitjançant la participació en activitats del seu entorn local.
L'esquema següent mostra les diverses fases del programa PrSiS:
Fases i elements clau del programa PrSiS:
Per dur a terme del programa PrSiS al territori, cal la coordinació entre els equips d'atenció primària, els equips territorials de salut pública de l'Agència de Salut Pública de Catalunya (claus per al desenvolupament correcte del PrSiS) i els ajuntaments, a més d'altres possibles agents comunitaris.
Entre el 2012 i el 2017 s'han dut a terme dos estudis pilot per implementar la prescripció, que han contribuït a desenvolupar els elements clau i la formació actual del programa PrSiS:
Encara que la captació ha estat lenta i la recopilació de dades posteriors segueix vigent, els resultats preliminars mostren una millora significativa entre les proves prèvies i posteriors (tant de benestar emocional com de suport social). ( Està pendent la publicació dels resultats. )
S'han fet canvis significatius per millorar el programa PrSiS, basats en les experiències pilot dels darrers anys:
Actualment, s'està elaborant una guia sobre la prescripció social en l'atenció primària, que està previst que es publiqui el 2019.
Us convidem a contestar un breu qüestionari validat sobre el cribratge del consum de risc d'alcohol.
Us convidem als professionals que treballeu en l'àmbit de la salut, de la prevenció, o en qualsevol àmbit relacionat amb les drogodependències, que reflexioneu sobre el vostre consum al mateix temps que contesteu el Qüestionari AUDIT! que és un instrument validat per al cribratge del consum d'alcohol.
En un estudi recent sobre el consum d'alcohol entre les professionals de l'Atenció Primària de l'estat espanyol es detecta una prevalença de consum més alta que en la població general ( Romero-Rodríguez E i cols.
Aquests resultats van en consonància amb altres estudis internacionals, i posen de manifest la necessitat de dur a terme estratègies preventives i de sensibilització entre els professionals.
També es posa en relleu, tot i l'evidència limitada, la relació potencial entre les actituds personals dels professionals de salut en vers el consum i la baixa activitat preventiva en relació a l'alcohol a la consulta.
Conclou que es necessita investigar una mica més i suggereix la necessitat d'augmentar les activitats de prevenció i abordatge del consum de risc d'alcohol en la pràctica dels professionals, com a part de la salut pública.
L'alcohol és responsabilitat de tothom!
Està tenint lloc a la ciutat de Lübeck (Alemanya) la 16a conferència anual de la Xarxa INEBRIA, amb el títol "Recent Developments in Research and Implementation of Screening and Brief Interventions" ("Desenvolupaments recents en investigació i implementació de cribratge i intervencions breus").
Al voltant de 120 professionals de tot el món es reuneixen a la 16a conferència d'INEBRIA ( www.inebria.net ) amb els objectius de compartir les conclusions de la investigació més recent en el cribratge i les intervencions breus (IB) en alcohol i altres drogues, així com les addiccions comportamentals, promoure la investigació conjunta i donar suport als investigadors més joves, proporcionant-los un fòrum per presentar els seus treballs i trobar oportunitats de mentoria.
Aquesta edició ha estat organitzada per la Universitat de Lübeck, amb el suport de la Sub-direcció General de Drogodependències de l'Agència de Salut Pública de Catalunya (ASPCAT) que, des de la seva fundació, ostenta la Secretaria permanent.
Podeu consultar el PROGRAMA (en anglès)
En Joan Colom, sub-director general de Drogodependències de l'ASPCAT, participa aquest any organitzant un workshop en el context del projecte DEEP SEAS ( https://www.deep-seas.eu/ ) amb el títol " What countries can learn from the Scottish and Catalans when implementing Alcohol Screening and Brief Intervention (ASBI) nation-wide "("Què poden aprendre els països dels escocesos i dels catalans quan implementen el cribratge d'alcohol i les intervencions breus a tot el país?"), en col·laboració amb Toni Gual de l'Hospital Clínic de Barcelona, Manuel Cardoso del Serviço de Intervenção nos Comportamentos Aditivos e nas Dependências (SICAD) de Portugal, i Debbie Sigerson de NHS Health Scotland.
INEBRIA (International Network on Brief Interventions for Alcohol Problems) és una associació de persones expertes amb la finalitat de promoure les intervencions breus en problemes d'alcohol en l'àmbit internacional.
L'objectiu principal és promoure la implementació de les intervencions breus en el consum de risc d'alcohol en diferents escenaris i prestar especial atenció a l'adaptació de les intervencions breus a les necessitats de les actuacions preventives.
Preinscripció a partir del 17 de juny.
Matrícula oberta de l'1 al 30 d'octubre de 2019.
Les classes iniciaran el 29 d'octubre del 2019 fins el 27 de juny del 2020
L'objectiu del Màster és dotar de formació en salut mental comunitària a professionals de diferents disciplines (medicina, psicologia, infermeria, treball social, educació social, teràpies ocupacionals) que treballen o volen treballar a la xarxa pública d'atenció a la salut mental, tant en adults com en infanto-juvenil, i en les addiccions.
També en les institucions i entitats que, de forma transversal, participen en els diferents àmbits de la salut mental i en les diferents necessitats que genera la malaltia mental (atenció primària de la salut, tècnics i tècniques de les administracions locals, justícia, educació, etc...).
Tant els continguts teòrics com el treball de final de màster tindran una finalitat aplicada.
La majoria del professorat són professionals experimentats en la pràctica assistencial en salut mental de la xarxa pública catalana.
Més Informació: http://www.mastersaludmentalcomunitaria.com/
Organitzat per la Fundació Pere Tarrés.
El curs s'iniciarà a l'Octubre d'aquest any i finalitzarà el juny de 2021 de forma presencial i semipresencial.
El Màster en Prevenció i Intervenció Socioeducativa en l'àmbit de les drogodependències basa el seu aprenentatge en l'atenció, intervenció i tractament a persones o comunitats vulnerables que puguin patir una addicció tant a una substància com a comportaments.
També aporta recursos per treballar amb persones que ja es troben en situació de dependència i necessiten d'un assessorament integral.
El plantejament del màster parteix de la consideració de la persona com un sistema que incorpora la dimensió individual familiar i comunitària.
Organitza: Fundació Pere Tarrès.
Preu: 122€/ECTS + 100€ preinscripció + 89€ taxes de matrícula
El butlletí electrònic s'editava bimensualment amb l'objectiu d'informar dels avenços del programa i de tot allò que tingui que veure amb l'alcohol, la prevenció i tractament dels problemes que ocasiona i les polítiques efectives.
Per consultar els butlletins, premeu aquí.
El butlletí pretenia ser una eina pràctica que permet poder afegir més notícies o publicacions d'interès relacionades amb l'alcohol, un espai obert a la participació dels referents del programa.
El programa «Beveu menys» celebra cada any a Catalunya la Setmana del Cribratge d'Alcohol que té lloc durant la setmana que coincideix amb el Dia sense Alcohol, el 15 de novembre.
Per què cal una setmana de cribratge?
Tot els ABS de Catalunya que tinguin referent del programa «Beveu menys». i accedint al web:
Si no teniu referent d'alcohol al vostre centre i esteu interessats a participar, poseu-vos en contacte amb el programa beveumenys a través del correu: [EMAIL]
Col·laborar i participar en la setmana sense alcohol esteu contribuint a millorar en la detecció del consum de risc d'alcohol i per tant a poder incidir fer intervenció, millorant així la salut pública.
Us proposem que ens envieu fotografies de les vostres activitats per a publicar-les en l'apartat corresponent de la plataforma i poder compartir la vostra experiència amb la resta de la xarxa amb l'etiqueta.
Un cop finalitzada la setmana del cribratge, podeu omplir el qüestionari que trobareu a l'espai específic de la setmana del cribratge a la plataforma: http://beveumenys.cat per tal de millorar en futures edicions i conèixer de primera ma la vostra opinió.
Qu è són els trastorns de l'espectre de l'alcoholisme fetal?
El terme tècnic trastorns de l'espectre de l'alcoholisme fetal (TEAF; en anglès, FASD) denomina una sèrie d'afectacions que una persona pot tenir si la mare ha begut alcohol durant l'embaràs.
Aquestes alteracions poden incloure discapacitats físiques i cognitives, així com problemes de conducta i d'aprenentatge, i, sovint, es poden donar diverses afectacions alhora.
Tots aquests problemes són 100% prevenibles si no es beu gens d'alcohol des del moment de planificar l'embaràs, o es deixa de fer tan bon punt es confirma.
Per aconseguir-ho, cal responsabilitzar les dones gestants, i també les seves parelles, de la importància de no beure; això no vol dir culpabilitzar ni estigmatitzar.
Aquest és un punt clau en el model de parentalitat positiva.
Per completar-ho, cal promoure un canvi cultural perquè tota la societat adopti postures més fermes envers els riscos associats al consum d'alcohol.
Juntament amb l'Institut Català de l'Acolliment i de l'Adopció (ICAA), hem impulsat un grup de treball amb la participació de les unitats especialitzades de l'Hospital Clínic-Maternitat, l'Hospital de Sant Joan de Déu i l'Hospital de la Vall d'Hebron per conèixer millor l'abast i l'impacte dels TEAF en el nostre context i, específicament, entre els nens adoptats de l'Europa de l'Est, i per identificar i donar resposta a les necessitats socials i sanitàries de les persones afectades.
Objectiu general: Conèixer l'afectació dels TEAF en nens i nenes adoptats a Catalunya provinents dels països de l'Est (especialment, Rússia i Ucraïna).